LidanRubinov/Halacha-QA huggingface dataset:
שאלה: להעיר על בעייה בצניעות או במידות: אני חוזר בתשובה ולאחרונה התחלתי לעבוד במפעל והמפגש עם אנשים שונים יוצר אצלי הרבה סתירות עם התורה שאני לומד. מקרה ראשון שראיתי הוא שהגיעה למפעל קבוצה של גויים מחו"ל שעוסקת בפריקת משאיות. במפעל מועסקות נערות דתיות שתפקידן לספור ולוודא כמויות של סחורה, והציבו אחת מהן לוודא שהסבלים מורידים את הכמות שהייתה צריכה להגיע. הסבלים עבדו בלי חולצה בעוד שהבחורה יושבת וצופה בהם פורקים סחורה. מה עלי לעשות בתור פועל פשוט בסיטואציה כזאת? מקרה שני הוא שאחד העובדים לצידי דיבר בטלפון עם חבר במהלך העבודה למעלה מחצי שעה. ראיתי שהדבר מונע ממנו לעבוד בצורה תקינה והערתי לו שהוא מדבר כבר יותר מדי ואולי כדאי שיסגור את הטלפון. הוא הגיב בעצבים ואיים עלי באלימות פיזית למרות שהייתי נורא נחמד ואמרתי לו שאני סה"כ עשה מה שהוא היה רוצה שיעשו בשבילו אם מישהו היה גוזל ממנו כסף. בקשר לכל האמור לעיל יש לי מספר שאלות: 1.אני פעלתי מתוך "צדק צדק תרדוף" ו"הוכח תוכיח את עמיתך" אבל אני לא בטוח אם לא הייתי צריך לסתום את הפה ולהתרכז בעבודה שלי. מה דעת הרב? 2.בדר"כ כשאני מעיר למישהו אני מרכך אותו עם מילות פתיחה כגון: "תרשה לי להעיר לך על דבר מה?" או משהו דומה. האם אני צריך להיות ישיר ותקיף או להעיר בצורה "ידידותית למשתמש"? 3. האם יכול להיות (בתור חוזר בתשובה) שהרצון להעיר לאחרים נובע ממקום אפל בנשמה שלי שרוצה לגרום לי להרגיש עליונות על אחרים או לחילופין יכול להיות שכך אני מרגיש שאני מפצה על עוונות העבר? הרי באיזשהו שלב בחיים שלי עברתי בוודאות על כמה מהדברים שאני מוחה נגדם כיום. ב מראש, ובברכת כתיבה וחתימה טובה.
תשובה: קראתי את מכתבך ואני מאוד מאוד מבין אותך. זה לא קל לראות דברים שהם לא מתאימים עם רוח היהדות, או עם ההלכה, והנטיה הטבעית היא לדחות את הדברים האלו, להעיר ולהילחם נגדם ככל שאפשר. אך חכמנו זכרונם לברכה לימדו אותנו נקודה מאוד חשובה. כשאנו רואים אצל מישהו משהו שנראה לנו לא כל כך טוב, חשוב שאנו נעשה שני דברים: 1. לדון את האחר לכף זכות - מאוד קל לדון אותו ברותחין, ולהחליט שהאחר לא ר, אך פעמים רבות אנו חוטאים בכך, שאנו לא מסתכלים על הדברים באופן הנכון. התרגלנו לעין ביקורתית, התרגלנו לשפוט, ולא תמיד אנו מסתכלים על כל הצדדים. בעבר היו אנשים שהעירו לי, ובכך הם פגעו בי מאוד, שהם פשוט לא הבינו את המקום הנפשי שבו אני נמצא. לכן לפני שמחליטים על מישהו שהוא לא ר, חשוב מאוד לנסות לחפש היטב היטב צד זכות, אולי ממנו הדבר מגיע. הסתכלות זו חשובה מאוד. 2. לחשוב היטב אם ואיך להוכיח - פעמים רבות האדם השני לא מוכן לקבל מאיתנו תוכחה, ואז כל הוכחה רק תגרום לו להתנגדות אלינו ולכעס. בדרך כלל אדם שמוכיחים אותו צריכים לעשות זאת בעדינות רבה מאוד מאוד, ומתוך רגישות שלא נדרוך על נקודות רגישות של הזולת. לחשוב מה אומרים ומתי אומרים, לחשוב האם השני נמצא במצב שהוא יוכל לקבל את הדברים, או שמא לא. לכן בדרך כלל לא נכון להעיר לאחר, אלא להמשיך כאילו לא ראינו דבר, ורק לאחר זמן אפשר לדבר על העניין. לדוגמא, לגבי הבנות הדתיות, ואותה הבת שראתה בנים בלי חולצה, חשוב לדעת שלפי ההלכה מותר לבת לראות בן בלי חולצה, ובמיוחד כשהוא לא קשור אליה ישירות. אמנם זה לא כל כך טוב, שזה פוגע בנפש שלה, ומוריד ממנה את הרגישות הטבעית, אך חשוב מאוד לדעת שאין בכך איסור. לכן על דבר זה ודאי שאין מצוות תוכחה, אלא רק חשיבה לטובתה, במקרה זה צריך עוד יותר זהירות, ואולי אפילו לא לומר דבר ושהיא תלמד במשך הזמן להיזהר בכך ולשמור על עצמה. אשמח להיות בקשר ולעזור בכל מה שאוכל. הרב יצחק גרינבלט.
שאלה: האם ביהדות העיקר העמל והיגיע?: אם ביהדות העיקר זה העמל של אדם ולא תוצאות מעשיו וכל אחד נמדד לפי דיליה, א"כ מדוע במעשה רב פרידא, בעירובין נד, הרב קיבל שכר ואילו תלמידו שטרח ועמל להבין לפי כוחותיו לא קיבל שכר?
תשובה: זו ממש הגמ' שממנה ניתן להוכיח עד כמה העיקר הוא היגיעה ולא התוצאה, הרי לפי התוצאות רב פרידא היה משקיע בתלמיד כשרוני יותר שתפיסתו טובה יותר. כאן החידוש שאותו תלמיד ואותו רב לימדו אותנו מהי השקעה בעמל ולא בתוצאה. גם לתלמיד ניתן שכר ולא רק לרב פרידא.
שאלה: מעשר כספים כשערך הדירה עלה: לפני כ14 שנה ירשתי את דירת הורי שנפטרו, כאשר ערך הדירה בשוק היה 200,000 דולר. לזכות נשמות הורי, עשרתי את הדירה מיד בסך 20,000 דולר, וכוונתי בכך היתה לצאת ידי חובת המעשר על הדירה, בין אם הדירה תתייקר או תוזל בעתיד. עתה לאחר 14 שנה אני מוכר את הדירה, וערכה עלה מאז. ושאלתי היא, האם כוונתי דאז הועילה ואיני צריך להפריש סכום נוסף למעשר על הדירה או האם כוונתי דאז לא הועילה ועלי להפריש סכום נוסף למעשר?
תשובה: אם ערך הדירה עלה צמוד למדד המחיה, אינך חייב. אם ערך דירה עלה יותר מאשר מדד המחיה, הפער הוא ריווח ויש להפריש ממנו מעשר.
שאלה: נוכחות ילדים בחתונה שניה של אבא: האם מותר לילדים להיות נוכחים בחתונה שניה של אבא שלהם? פרטי המקרה הם: האמא לא בחיים. הילדים כבר מבוגרים ונשואים בעצמם. האבא רוצה את נוכחותם של הילדים בחתונה. למרות ששמעתי שזה לא נהוג, האם במקרה שפרטתי זה מקובל ומותר?
תשובה: נהוג שילדים מנישואין קודמים לא מגיעים לחתונה. הסיבה למנהג זה הוא בכדי שהזוג החדש יוכל לפתוח דף חדש ללא זכרונות מהקשרים הקודמים. עיקר העניין הוא בחופה ובסעודה ניתן להקל. מאחר וזה מנהג ולא הלכה, אם זה מאוד חשוב לילדים או להורה, אין איסור אם הילדים יהיו גם בחופה.
שאלה: חזרה בתשובה עם קושי באמונה: אני נער בן 17 ואני מרגיש דחף לחזרה בתשובה אבל קשה לי להאמין באלוהים ובדרך התורה מה אני צריך לעשות? רבא!!
תשובה: ב"ה לך. שמחתי מאוד לקבל את מכתבך, ונהנתי מהכנות שבה אתה כותב את הדברים. אין ספק שתהליך של התחזקות רוחנית דורש גם בירור רחני, בירור שנערך על ידי לימוד של הדברים באופן מסודר ומעמיק. אתה כבר בוגר, ואתה בהחלט זקוק כבר כיום לברר לך את הדרך, לברר את האמת שלך, ואת המשמעות של הקשר עם אבנו שבשמים. כדי שהבירור יהיה טוב, חשוב שתדע לקבל החלטה של להתחיל במסלול של בירור, מסלול מסודר ועקבי, ואני מאמין שיהיה לך מאוד טוב. אם תרצה אשמח לעזור לך למצוא מקום שבו תוכל לברר את הספקות שלך. מקום שתרגיש בו טוב ללמוד ולהתקדם, לברר וללבן את מה שבאמת מציק לך, מפריע לך, ולבנות את מה שבאמת אתה רוצה. אשמח להיות בקשר ולעזור באופן המעשי. בברכת הצלחה רבה הרב יצחק גרינבלט.
שאלה: לימוד גמרא לבנים ובנות יחד בגיל היסודי: הנני מלמד בבית ספר ממ"ד שרוב תלמידיו הינם חלק מקהילה שהיא די פתוחה ופחות שמרנית. השנה נתבקשתי ללמד את כיתות ה ו גמרא בדומה לשנה"ל הקודמת, אך השינוי הוא שנתבקשתי ללמד את הכיתה כולה יחד בעוד שהיא מרכיבה בנים ובנות יחד, דבר השונה מבעבר בו לימדתי רק את הבנים. הטיעון המרכזי הוא שבדורנו אין לעשות הפרדה, בעוד שאין הבדל בין המינים מבחינה אינטלקטואלית (דבר ברור, אך מבחינה נפשית ישנה פחות התאמה לסגנון כזה של לימוד). ידוע לי שיש מקומות שמלמדים בנות גמרא בצורה המסודרת. מה דעת הרב בעניין בכלל ומה נכון מבחינתי לעשות?
תשובה: נשים פטורות ממצות תלמוד תורה אך הן חייבות ללמוד תורה כדי להעלות את רמתן הדתית. לכן יש הבדל בתוכן הלימודי בין בנים לבנות. את הבנים חייבים להרגיל בלימוד גמרא, למרות הקושי הגדול שיש בכך, כדי שימשיכו ללמוד אם במסגרת ישיבתית ואם במסגרות אחרות. דף יומי לפחות. זו הנורמה הבסיסית הנדרשת מכל גבר יהודי. השיקול בבחירת תכני לימוד לבנות חייב להיות שונה וייחודי להן, יש לבחור את המזון הרוחני הנחוץ להן יותר להעלאת רמתן הדתית. לימוד גמרא, על כל קשייו, אינו בהכרח המזון המתאים להן ונזקו עלול להיות גדול מתועלתו. במקומות שבהן בנות למדו גמרא לא הוכח שרמתן הדתית עלתה עקב כך. אם כי פה ושם יש בנות שנפשן חשקה בלימוד גמרא מתוך כוונות טהורות לשם שמים, אולם הן מעטות. השוואת הבנות לבנים לא נכונה משתי סיבות: א. אין כאן שיקול חינוכי אמיתי אלא אג'נדה חברתית. ב. למוד תורה חייב להעשות בקדושה, בנים לחוד ובנות לחוד.
שאלה: חיבור לקב"ה: א. לרב על התשובה המפורטת, והדבר עוזר לי לאט לאט לנסות להגדיר את שאלתי. ב. אכן אני מאמין בהוכחת רבינו בחיי. אין ספק שיש בורא לעולם. גם סביר להניח (לא מוכח) שיש ייעוד לעולם, אולם לא ברור מהו. נכון שהיה מעמד הר סיני, אולם אירוע זה התרחש לפני 3300 שנה ויכולים ליפול בו הרבה ספיקות כגון: מי אמר שהקב"ה נתן את כל התורה הרי "אחת דיבר אלוקים." אנוכי ולא יהיה לך"?, כמו כן גם אם זה נכון לשעתו מי אמר שזה נכון לפרטי פרטים גם היום? אין הוכחה לשאר ענייני אמונות ודעות שלא כתובים מפורש בתורה? מי אמר שיש השגחה פרטית אולי זה רק למהלכים גדולים של עם? מי אמר שהקב"ה שומע תפילה? וכו וכו וכו בקיצור: שאלתי לא על אלוקים הבורא אלא על אלוקים המשגיח השגחה פרטית. השאלה נשאלה בהמשך לשאלה "חיבור לקב"ה"
תשובה: ב"ה לך. שמחתי לקבל את מכתבך, לראות את הרצון האמיתי שלך להבהיר את השאלת ולהבין את הדברים, ואברך אותך שתזכה למצוא תשובות טובות לשאלות, ולגלות את העולם הנפלא הנמצא בכל תחום ביהדות. הבהרתך לשאלה הקודמת שלך חשובה מאוד וללא ספק היא נותחת מקום להמשך בירור ולימוד. חשוב לדעת, שבכל תחום יש המון חכמה והמון דברים גדולים, ורק מי שיש לו סבלנות זוכה להמגיע למצוא תשובות טובות לחיים שלו. לכן, ברמה הזו של השאלות שלך, חשוב שלא תסתפק בתשובות כאלו או אחרות שאפשר לכתוב דרך האונטרנט, אלא שתיכנס למסלול של למידה ובירר אישי, ובו תוכל לפשוט את כל הספקות הקיימים בתוכך. חשוב מאוד שתשקיע בכך, זמן ואולי אפילו לקבוע מקום ומישהו ללמוד איתו, וכך תוכל לברר את כל הדברים באופן הטוב ביותר. אשמח לעזו לך בבכת הצלחה רבה הרב יצחק גרינבלט.
שאלה: ספינה בשבת: השאלות ההלכתיות נשאלות כאן מדי שבת, רוב הקהילה חילונית-מסורתית. אשמח לקבל יותר פירוט לגבי הבעיות והפתרונות ההלכתיות. השאלה נשאלה בהמשך לשאלה "שייט באניה על האוקיינוס בשבת"
תשובה: אדרבה, אנשים שאינם מודעים לפרטי הלכות אינם מסוגלים להתמודד עם שלל הבעיות. כשומרי מסורת עליהם לדעת בעיקר דבר אחד - שבת ניתן לשמור רק במסגרת מקובלת ומסורתית, בבית, בביהכנ"ס ובקהילה.
שאלה: קושי להתחזק.: אני בת 15 ובאה מבית מסורתי ובחופש התחזקתי והתחלתי ללכת לשיעורי תורה ולהתחזק בצניעות. אבל כשאמא שלי רואה שאני מתחזקת היא מתעצבנת מזה מאוד, וצוחקת עליי כשאני לובשת חצאית. היא לא נותנת לי ללכת לשיעורי תורה אז קרתה פעם שנאלצתי לשקר לה כדי ללכת, ואף יצאתי מהבית עם מכנסיים ובחוץ החלפתי לחצאית. אני מתפללת ומבקשת המון מבורא עולם שיעזור לי להתקרב אליו, אך אמא שלי לא מוכנה בשום אופן, וזה גורם לה להתקפי עצבים נוראיים. אני לא מוכנה לוותר על בורא עולם ולחזור אחורה. בבקשה תעזור לי.
תשובה: ב"ה לך. קראתי את מכתבך ומאוד התרגשתי ממנו. במעשים שלך את מראה על המון בגרות, ועל המון רצינות. את יודעת את האמת שלך, את יודעת מה את רוצה, וזה ממש נפלא. יש לא מעט בנים ובנות בגיל שלך שהדברים האלו לא מובנים להם, והם חיים בספקות, ולמרות שאצלך היה לך המון סיבות שהדברים לא יהיו כך, את זוכה להמשיך ולהתקדם, להתעלות ולבנות את עצמך וזה ממש נפלא, אברך אותך שתזכי להמשיך לעלות מעלה מעלה, למרות הקשיים ולמרות ההתנגדויות, ללמוד ולבנות עוד מדרגות ועוד קומות בקשר עם אבינו שבשמים. לשמחתנו הרבה, היום יש המון בנים ובנות שזוכים להתקרב לה', לחיות חיים רוחניים וערכיים, חיים של קדושה, חיים של התעלות רוחנית ושל שמחה פנימית גדולה מאוד. רבים מהנוער הנפלא שלנו נתקלים בקשיים שונים, ומתמודדים איתם יום יום בגבורה מעוררת הערכה רבה. להורים שלנו יש המון דברים נפלאים שיש לנו המון מה ללמוד מהם, אך יש משהו אחד שלפעמים לצעירים יותר קל מאשר לבוגרים והוא האפשורת לעשות שינוי. פעמים רבות אנשים בוגרים מתרגלים לדרך חיים, להשקפת עולם, ואז מאוד קשה הם לעשות שינוי. הם חוששים מהשינוי, עד כדי שהם מפחדים להתעסק עם דברים שעלולים להפגיש אותם עם השינוי. כך גם אני פוגש במשך שנים צעירים שעושים שינוי נפלא, ובהורים שמתנגדים מאוד לשינוי הזה. כבר היה לנו קשר עם מישהי שמרוב שינויים שהיא עשתה מהדרך של ההורים שלה, ההורים שלה קבעו לה פגישה עם פסיכולוגית, כי לא הסתדר להם הדבר שבת הולכת עם בגדים צנועים! את לא לבד, לא בעליות שלך וגם לא בהתמודדויות שלך. חשוב מאוד שתיי חזקה, ותמשיכי להתקדם לכיוון הנכון, וגם אם יהיו קשיים אל תיבהלי מהם, זכרי שהדרך במעלה הר דורשת התמודדויות, ורק מי שעולה מתמודד באמת. דרכים רבות יש להתמודד, ואני מתאר לעצמי שניסית כבר כמה מהן, אך יש עוד, וחשוב מאוד מאוד לא להתייאש, ולעשות מה שאפשר. דעי שכל צעד שלך קדימה הוא אוצר, וכל התמודדות היא זכות גדולה מאוד שלך. אל תריבי עם אמא שלך, אלא המשיכי לעשות מה שאת יכולה ובערת ה' בסוף התכון תוכלי לבחור לך את הדרך, את הבית שאת תרצי להקים, ואת הכללים שלו, את החיים שלך באמת, ואת שאר הדברים גלי בסבלנות, לאט לאט, מתוך בניה מסודרת תזכי להמוצלחה. אשמח לעזור עוד בכל מה שאוכל, בעצות והדרכות, בהפניות למקורות לימוד ובכל מה שתרצי. הרב יצחק גרינבלט
שאלה: להעביר את המזוזות בחו"ל: אנחנו מתגוררים בחו"ל ועומדים לעבור דירה, האם מותר להעביר את המזוזות לדירה החדש? מראש
תשובה: אם הדייר הבא הוא גוי או יש סיכוי לכך שיהיה גוי, במילא צריך להוריד את המזוזות ואתם יכולים להעביר אותם. אם הדייר הבא יהודי, הרי שאם המזוזות שלכם יקרות, אתם יכולים להוריד אותם לבדיקה ולשים אותם בבית החדש.
שאלה: ברכת "יוצר האדם" בשבע ברכות: ראיתי שהב"ח מקשה על הטור מדוע אנו מברכים "שלא עשני גוי", עדיף היה לברך בצורת החיוב של העניין ולברך "יוצר ישראל" שכן כל הברכות הם בצורה חיובית למעט "שלא עשני אשה" למרות שהנשים מברכות "שעשני כרצונו" ואין טעם להתייחס לכך. ותשובת הב"ח הייתה, שאין לברך "יותר ישראל" כי טוב לו לאדם שלא נברא מאשר שנברא ולכן אם הוא מברך שיברך על דרך השלילה שלא יצר אותו גוי אבל א"א לברך ולהודות שיצר אותו ישראל כי עדיף היה שלא היה נברא כלל. לאחרונה השתתפתי בשבע ברכות ושמתי לב שאנו מברכים "יוצר האדם" אבל לפי תשובת הב"ח ברכה זו היא אולי "שלילית" שכן טוב לו לאדם שלא נברא? אשמח לתגובתכם.
תשובה: יוצר האדם זוהי ברכת שבח לקב"ה שברא את האדם. ממין האדם יצאו כמה וכמה עמים ויש הבדל בין העמים. אנחנו אומרים "אתה בחרתנו מכל העמים", לעם ישראל יש מעלה רוחנית מעל לעמים. אך מדוע מברכים "שלא עשני גוי" ולא "שעשני ישראל"? ב"עולת ראיה" הרב קוק אומר על כך: כשאדם מברך משהו עליו להכיר במודעות שלו את גודל ההודיה. לדעת להעריך מה זה להיות ישראל, זו משימה קשה מאוד, אנחנו לא יכולים להעריך את גודל מעלתם. אך אנו מבינים שהשלילה היא גרועה ביותר. יהודי רואה איך גויים מתנהגים, לדוגמא עכשיו בסוריה, הוא מודה לד' שהוא לא רוצה להיות כזה. לכן מברכים על דבר שאדם יכול להשיג במחשבתו.
שאלה: מעשר כספים כשערך הדירה עלה - המשך: על התשובה. אבל אני מסופק אם התשובה התייחסה לשאלה הספציפית שלי, כאשר עישרתי את ערך הדירה בזמן שירשתי אותה מתוך כוונה לצאת בכך ידי חובת המעשר. והשאלה היא האם אני צריך להוסיף עתה כאשר אני מוכר אותה. ומקור הספק הוא מכך שאין התייחסות בתשובה לכך שהדירה כבר עושרה. התשובה נראית שמתייחסת למקרה שאדם קנה דירה במחיר מסוים ומכר אותה במחיר גבוה יותר לאחר זמן, כיצד יש לעשר את הרווח. השאלה נשאלה בהמשך לשאלה "מעשר כספים כשערך הדירה עלה"
תשובה: אכן אתה צודק, ברכוש קיים אין חובת מעשר על עליית ערכו
שאלה: תפילה ליד קברי צדיקים:, 1. מה הדין במידה והתחלנו חזרת תפילת העמידה במניין, ובהמשך יצאו מס אנשים כך שלא נשאר מניין, האם ממשיכים בחזרה כרגיל או מפסיקים? 2. ההלכה אומרת שהפטרה בשבת צריכה להכיל מינימום 21 פסוקים, 3 כנגד כל עולה לתורה, אם כך, כיצד ישנן הפטרות קצרות ביותר, כגון : עניה סוערה, שובה, רני עקרה וכו'? 3. ישנה הלכה האוסרת תפילת חובה ליד קברי צדיקים, אם כך כיצד יש מינייני תפילה בסמוך לציון רשב"י ובנו רבי אלעזר, כמו גם בסמוך לציון ר מאיר בטבריה?
תשובה: א.אם נשארו רוב האנשים אפשר לסיים את החזרה ללא אמירת קדיש שאחריה. ב.נכתב בפוסקים כי אם נסתיים העניין בפחות פסוקים אפשר לסיים שם. ג.המקום שמתפללים אינו סמוך ממש לקבר אלא מבנה בפני עצמו סמוך לקבר ולא מחובר אליו ולכן אין בזה האיסור הנזכר.
שאלה: להחזיק נוצות טווס בבית: האם יש מקור לכך שאסור להחזיק נוצות טווס בבית, או שזו אמונה טפלה?
תשובה: לא שמעתי על כך וחוששני שזו באה ממקור נוכרי.
שאלה: לסמוך על דעת יחיד בעירובין: אבקש לדעת את הכרעת הרב אריאל בשאלה הלכה למעשה. במקום שבו יש עירוב ע"י צורת הפתח אך יש פעמים שאחרי שנכנסה השבת שהעירוב נפסל. לפי השו"ע, במוקף מחיצות לא אמרינן הואיל והותרה הותרה (סימן שעד, ב. שסה, ז). אך דעת האלף לך שלמה, סימן קעב, שגם כאשר המחיצות נפלו מותר להמשיך לטלטל כיוון שהותרה. יש לו ראשון שמסייעו, מהר"י וייל דינים שאחרי התשובות, דין יב. האם אפשר לאדם לסמוך עליהם בשעת הדחק?
תשובה: רק רב מקומי המכיר את התנאים יכול לענות על שאלה כזו.
שאלה: לקרוא תיקון חצות עם גופיה: מה שאסור להגיד תיקון חצות עם גופיה או ללמוד תורה עם גופיה, האם זה חומרא? הרי בגמרא בברכות פרק שלישי יוצא, שרק בתפילת העמידה יש את דין של לפני מלך אך לא ק"ש וודאי לא תיקון חצות? ויותר מזה הגמרא אומרת בברכות כה, שאדם שנמצא במים ורוצה להדר לקרותה בנץ החמה יקראנה התוך המים?
תשובה: מעיקר הדין מותר לאדם לברך או ללמוד אם הערוה מכוסה אבל אין זה דרך דרך כבוד במידה ויש לאדם בגדים. אמנם אם הוא טובל ועלול לעבור זמן ק"ש מותר לקרוא בתנאי שיכסה ערוותו,והוא הדין אם נשאל בים דבר הלכה והוא לבוש בבגד ים או שצמא ורוצה לשתות מותר.
שאלה: שימוש בדאודורנט בשבת: לה"ו ה והברכה ישנם 3 סוגים של דאודורנט : ספריי. מוצק. סטיק - עיגול שמסתובב ועימו מורחים את הנוזל שיוצא. אבקש לדעת במה מותר להשתמש בשבת.
תשובה: מותר לבשם את גוף האדם, אך לא לבשם בגדים. השימוש בדאודורנט כאשר הוא ספריי או ROLL-ON, שיש עיגול ונוזל ממנו חומר, מותר. אבל במוצק אסור להשתמש, ששימושו על ידי מריחה.
שאלה: להתקלח לאחר מקווה לגברים: לה"ו ה והברכה. האם לאחר טבילה במקווה, ביום חול, אפשר להתקלח או שיש עניין לא להתקלח ישר לאחר הטבילה? האם בטבילה במקווה בערב שבת אפשר להתקלח?
תשובה: כיון שאין חובה לגברים לטבול לכן לא נראה שיש איסור להתקלח אחרי הטבילה.
שאלה: מי גדול ממי: משה רבינו, רשב"י או בעלי תשובה: מי יותר גדול רשב"י (דרגת אדם הראשון לפני החטא), משה רבינו ע"ה שנאמר עליו "ותחסרהו מעט מא-לוקים" וכן "מי עלה למרום וירד" או בעלי תשובה (מאהבה), שעליהם נאמר "עין לא ראתה א-לוקים זולתך סלה" (ובראשם מנשה וחזקיהו)??
תשובה: ב"ה שמחתי לקבל את שאלתך היפה, שאלה המראה על חשיבה רבה ועל רצון אמיתי להבין דברים ולהתקדם. שאלה זו שאתה שואל, למרות שיש בה צדדים שונים, חשוב לדעת שיש בה דבר ברור שבו דיברו גדולי ישראל. אין ספק, שהדרגה הגבוהה ביותר שזכה אדם להגיע אליה היא דרגתו של משה רבנו. משה היה איש אלוקים, איש עליון מאוד, שאף אחד לא יכול להגיע למדרגתו. הרמב"ם אפילו כותב שהמשיך לא יהיה במדרגתו של משה רבנו, לכן חשוב מאוד שאנו נזכור שלמרות שיש המון צדיקים, ויש המון זכויות לעם ישראל, משה נשאר משה, ואנו מתייחסים אליו בהדרת קודש. יש עוד המון מה להאריך בכך, בחרתי בקיצור, ואם תרצה אשמח להרחיב יותר. בברכת ושנה טובה הרב יצחק גרינבלט
שאלה: מקור המנהג לא לשרוק בתוך בית : ב"ה מה מקור המנהג לא לשרוק בתוך בית? וגמר חתימה טובה.
תשובה: אינני יודע מקור ואולי מפני נימוס ודרך ארץ.
שאלה: כספי מעשר לסטודנט בשידוכים: של כבוד הרב. השנה ב"ה התחלתי את לימודי האקדמאים בירושלים. אני מהצפון ולכן אני מוציא סכום לא קטן על נסיעות וכמו כן על מעונות וכלכלה. בנוסף לכך אני כרגע בשלב השידוכים ומוציא גם סכום מסוים. שאלתי היא האם אני (בתור סטודנט) צריך לתת כספי מעשר מהעבודה אשר עבדתי בה לפי כשנה כדי לחסוך ללימודים (יש לציין שעדיין לא עשרתי מהמשכורת) ואם כן, האם אני יכול להוציא חלק מהכספי מעשר להוצאות של הדמי הרשמה לעמותת השידוכים, ות סופי לאחר סגירת שידוך? מראש כבוד הרב.
תשובה: יש כלל בח : "עניי עירך קודמים", אדם לא חייב אדם להכניס עצמו למצב של נתינת מעשר ואז יהיה לו חוסר בכסף לנסיעה. לכן, אם עול הכספים כבד מדיי אין צורך לתת. בעתיד שתהיה אפשרות לחסוך יש לחזור לתת.
שאלה: קיפולי נייר בשבת: מאיזה טעם אסור לעשות כן? רצוני לשאול אם זה דאורייתא, איזה אב מלאכה? ואם זה דרבנן, מה הטעם? יישר כח השאלה נשאלה בהמשך לשאלה "קיפול ניירות בשבת"
תשובה: בניית כלי אסורה משום בונה או מכה בפטיש.
שאלה: היתר עברת מזוזות לדירה חדשה: מי הם הפוסקים שמתירים להוריד מזוזות בדירה (בלי להחליפן) ולהעביר אותן לדירה חדשה, כשהדיירים הבאים של הדירה שממנה המזוזות הורדו הם יהודים שאין להם שום כוונה להוריד את המזוזות למטרת שיפוצים או אחרת? מהן המקורות וסברות הלכתיות שלהם להיתר הזה? השאלה נשאלה בהמשך לשאלה "להעביר מזוזה לבית חדש"
תשובה: הריטב"א במסכת בבא מציעא דף קב, א מביא את רב האי גאון שמתיר להוריד את המזוזה אם שמים אותה בבית אחר. הפתחי תשובה (יורה דעה קצא, אות ז) מביא דעה שאם לא ימצא מזוזות במקום אליו עובר מותר להוריד את המזוזה. אמנם הרבה פוסקים החמירו בגלל החשש שמובא בגמרא למוריד את המזוזות.
שאלה: חימום על הפלטה בשבת: אם אמי מחממת על הפלטה אוכל שנתבשל כל צרכו עם רוטב מותר לי לאכול את זה בשבת? ומה הדין ביום חול? השאלה נשאלה בהמשך לשאלה "מים חמים ופלטה לשבת"
תשובה: בדיעבד מותר לאכול אוכל נוזלי שבושל כל צורכו שחומם בשבת. אולם מאחר וזה באופן קבוע, כדאי למצוא דרך להסביר לאמך את ההלכה. ביום חול יהיה מותר לאכול מהאוכל.
שאלה: לבדוק מזוזות בחו"ל: אנחנו מתגוררים בדנמרק לכן אינני יודעת היכן ניתן לבדוק את המזוזות ומי ממונה על בדיקה. האם יש אירגון בחו"ל שנותן שירות זה? מראש. השאלה נשאלה בהמשך לשאלה "להעביר את המזוזות בחו"ל"
תשובה: כדאי להיות בקשר עם בית חב"ד הסמוך אליכם או עם רב קהילה בדנמרק שמן הסתם יודע היכן ניתן לבדוק מזוזות.
שאלה: נטילה בשירותים: במקום שכיור המים נמצא בשירותים, ללא הפרדה של צורת הפתח מהאסלה, האם סגירת המכסה של האסלה מספיקה כדי להתיר נטילת ידיים בשירותים? או שצריך לטרוח ללכת לכיור אחר אפילו ע"י מעבר בין קומות רשויות? השאלה נשאלה בהמשך לשאלה "נטילת ידיים בבית הכסא"
תשובה: אין צורך לטרוח ואפשר ליטול ידים בכיור זה (פסקי תשובות פג,ד. ד, יט.- מביא שאף לדעת המחמירים מותר)
שאלה: תחנון ביום החתונה: ביכ"נ שבו יש חתן שמתחתן אחרי צאת הכוכבים, האם בשחרית אומרים תחנון?
תשובה: אומרים תחנון. מזל טוב!
שאלה: נתן הנפקד מתנה למפקיד כנגד הפקדון: ראובן שנתן לשמעון פקדון מאה דולר, אח"כ שלח שמעון לראובן מתנות לרגל אירועים שונים ובשעת מעשה לא אמר לו בפירוש שזה מתנה רק שכך היה מוכח מן הענין, ויצא שסך המתנות הצטברו למאה דולר, אח"כ הגיע ראובן לתבוע פקדונו, אמר לו שמעון כבר החזרתי לך ע"י מה שנתתי, שכוונתי היה להחזרת הפקדון. האם טענתו טענה? נא לציין מקור לתשובה.
תשובה: היכן שיש אומדן ברור שהדבר ניתן לשם מתנה אי אפשר לטעון שניתן כהחזרת פקדון. אך בנוסח השאלה חסרים פרטים אשר יכולים להשפיע על פסיקת ההלכה ובלעדם אין לנו אלא לענות בצורה עקרונית שאינה למעשה. הנושא המרכזי שיש לדון בו בשאלה זו הוא האם אדם יכול להגדיר למפרע שדבר שנתן לחברו הוא לא בגדר מתנה אלא רוצה עבורו תמורה (או לחילופין הוא כיסוי חוב או החזרת פקדון). בשו"ע בסימן רמ"ו סעיף י"ז כותב הרמ"א בשם תרומת הדשן סימן שי"ז: "האומר לחברו אכול עמי צריך לשלם לו ולא אמרינן מתנה קא יהיב ליה ולכן מי שמאכיל לחתנו עם בתו יותר מזמן שקצב לו מזונות צריך החתן לשלם לו מזונותיו כשיתבע ממנו אבל לא מזונות אשתו. ודוקא דליכא הוכחה דנתן לו לשם מתנה אבל היכא דמוכח דנתן לו לשם מתנה רק אח"כ נפלה קטטה ביניהם ולכן תבע ממנו, פטור". כלומר,מתי שיש אומדנא דמוכח שנתן לשם מתנה אינו יכול לדרוש עבורו תמורה. במקרה הנדון כפי שצויין בשאלה היה מוכח מהעניין שנתן לשם מתנה ולכן אינו יכול לטעון שהחזיר בכך את הפקדון. א כאמור בשאלה לא ברור כיצד מוכח דבר זה, האם ה"אירועים" שהוזכרת הינם כחתונה, בר מצווה, ברית וכדו' או אירועים מסוג אחר? האם ה"מתנות" היו חפצים או כסף? ועוד. הרב כפיר יהודה אלון
שאלה: שאלה בעבודת ה : ראיתי בספר אחד שגדול העובד את ה עם יצר הרע מאשר העובד את ה בלי יצר הרע. אבל אם אדם מישראל שהגיע שהוא עובד את ה בלי יצר הרע האם זה עוד יותר, ונראה לי שמי שהגיע ועובד ה בלי יצר הוא לא צריך ניסיונות, שהרי בתפילה מבקשים שלא תביאנו לידי ניסיון וכו, ולכן נראה לי שמי שיכול לעבוד את ה בלי יצר הרע -- בלי ניסיונות יותר טוב. ועוד יותר טוב שיעבוד את ד בשמחת המצוות. האם מי שעובד את ה בלי יצר הרע (הכוונה לניסיונות) ולא בשמחה כ"כ זה יותר מצווה ויותר טוב מאשר אדם שעובד את ה ומחפש ניסיונות לעבוד את ה (עבודת ד עם יצר הרע)?
תשובה: לכל אחד יש יצר הרע, ומי שגדול מחברו יצרו גדול ממנו. אם יש לו יצר הרע לגנוב זהו דבר שלילי ומראה על תכונות נפש לא טובות, אך כשיש יצר הרע לקום בבוקר, ללמוד תורה, ענייני צניעות וכדומה, אומרים לפי הצער השכר. (תלמד שמונה פרקים לרמב"ם)
שאלה: כיסוי ראש לשיטת המגן אברהם: ידועה הסתירה שבין השו"ע אבן העזר כ"א לאורח החיים בנוגע לכיסוי ראש לפנויות. הב"ש תירץ כי "פנויה" הכתובה באבן העזר הכוונה לאלמנה או גרושה. אך המגן אברהם לא מקבל את תירוצו ואומר כי פנויה הכתוב באבן העזר הכוונה לפנויה ממש אלא שהוא מפרש אחרת את המילה פרועות ראש שהכוונה היא לא לכיסוי ראש אלא לקליעת שיער. לפי התירוץ של המג"א יוצא כי בין נשואה ובין פנויה חייבת בקליעת שער כי זוהי כוונת הסעיף באבן העזר "אחת אשת איש ואחת פנויה לא תצאנה לשוק פרועות שיער", זהו פחות או יותר הציטוט והחיוב באורח חיים לגבי כיסוי ראש לאשה נשואה הוא דווקא לגבי תפילה קריאת שמע ברכת המזון. אם כן, לפי המג"א איפה מופיע בשו"ע הסעיף המחייב אשה נשואה מדאורייתא ללכת בכיסוי ראש כל הזמן? וברור שאין זה הסעיף המדבר על היוצאת בלא כתובתה כי שם לא מדובר בדאורייתא שכן אם נאמר שכן מדובר שם באיסור דאורייתא יצא שגם שאר האיסורים בסעיף שם הם מדאורייתא דבר שלא מתקבל על הדעת- למיטב בדיקתי שם באחרונים. לפי הב"ש פשוט שסימן כ"א באבן העזר העוסק בהרחקה מעריות הוא המחייב אשה נשואה בכיסוי ראש מדאורייתא.
תשובה: לדברי המגן אברהם הטור ושו"ע באהב"ע כללו יחד במשפט אחד, שני דינים קרובים כשלכל אחד מהם פרטים מעט שונים משכנו, אשת איש צריכה לכסות את שערה, ופנויה צריכה לאסוף אותו, אמנם זה קצת דחוק, אך המ"א העדיף דוחק זה מלומר שהכוונה לאלמנה וגרושה. הרב מרדכי גרוס
שאלה: קללה על הרחוב שלי: ב-15 שנים האחרונות קרו מקרי מוות מוזרים ברחוב שלי. בין אם זה התאבדויות, מוות מנפילה במדרגות, פליטת כדור, מחלות וכו. בערך 7 במספר, ומדובר באנשים שלא עברו את גיל ה-50. ה"שיא" הגיע היום בבוקר ששמעתי ששכן שלי (כמה בתים ממני) הלך לישון בטיול ולא קם. מה גם, לאחרונה מצאו אצל אבא שלי גידול סרטני וכל זה מחזק לי רק את האמונה שיש משהו רע ברחוב הזה. מה אפשר לעשות בנידון? איך אפשר לברר דבר כזה? איך אפשר להתחיל לטפל בדבר כזה? זה ממש מלחיץ אותי כבר.
תשובה: קשה לחשוב שיש קללה על המקום,אמנם אם יש במקום בית עבודה זרה יתכן ויש בזה בעיה לדרי הרחוב. ובכל אופן כדאי לקבוע שם שיעורי תורה ולייסד שם בית כנסת או מקום תפילה קבוע ובזכות זה תסתלק הסכנה,ובינתיים עד אז יש סגולה לקרוא את פיטום הקטורת במנין.
שאלה: הדברת נמלים בימים נוראים: ב"ה אנו משתדלים להקפיד על המנהג שלא להדביר ולהרוג בע"ח מזיקים בימים נוראים, כדי לגלות רחמים על הבריות ולעורר רחמי שמים עלינו. השנה אנו סובלים באופן קיצוני ממכת נמלים, שמלבד הדחיה והטרדה שבנוכחותן, פשוט נכנסות למאכלים ועלולות להבלע. 1. - האם במקרה כזה אפשר להדביר את הנמלים ללא חשש לעורר קפידא בשמיים, ע"מ להמנע מאיסור אכילתן? 2. - האם יש רלוונטיות לעובדה שהמפגע החל לפני אלול אך לא טופל, ורק עתה התעוררנו לעניין? כתיבה וחתימה טובה
תשובה: 1. כאשר בעלי חיים מזיקים ניתן להדביר ללא חשש, ובכלל הנזק אם יש חשש שאדם יכשל באיסור תורה. 2.אין לזה שייכות ואפשר לטפל מיד ללא חשש.
שאלה: הבהרה על שאלתי הקודמת: אולי ארחיב. מדובר שאין רב מקומי, כי זה חווה פרטית בדרום. העירוב נעשה למהדרין על ידי חביות וחוטים אך לפעמים נקרע או על ידי רוח חזקה או על ידי אינם בני ברית, ועל זה נשאלה השאלה. השאלה נשאלה בהמשך לשאלה "לסמוך על דעת יחיד בעירובין"
תשובה: בשעה"ד ניתן לסמוך על הגרש"ק בתנאי שהתקלות אינן קבועות, אלא לעתים רחוקות